AlexejDobrolubov/national_council_slovak_2010 huggingface dataset:
16. schôdza NR SR - 7.deň - A. dopoludnia
Dátum: 2011-03-31
Poslanec: Solymos, László (MOST-HÍD)
Druh vystúpenia: Vystúpenie s faktickou poznámkou

98. Ďakujem pekne za slovo. Takže na konkrétnu otázku konkrétna odpoveď. Keďže my v strane máme Rusínov a keďže aj ja osobne viackrát som bol na výjazdoch v tých oblastiach, tak dovolím si mať to právo hovoriť aj pri tomto prejave, použiť aj národnostnú menšinu Rusínov. A pán kolega, vy, ktorý ste hovorili, aby som nehovoril v mene Rusínov, len v mene Maďarov, neviem, prečo si vy, vy proste si osvojujete to právo hovoriť za rusínsku menšinu, keď vy vlastne sa k nim ani k tej menšine sa nehlásite. To je jedna vec. Druhá vec, čo sa týka tých nadpisov, nápisov, to znamená, že nie preto sa takýto zákon prijíma, lebo by tí ľudia nevedeli prečítať a porozumieť tým nápisom po slovensky. Tento zákon je práve preto, aby sa tu, aby ten svoj občiansky a národnostný komfort našli v tomto štáte, ako ste vy hovorili. To znamená, že ani na úradoch nie preto by sa malo alebo môže použiť svoj jazyk menšinový, lebo by sa nevedel dohodnúť po slovensky. Len toľko k tomu. Ďakujem pekne.
16. schôdza NR SR - 6.deň - B. popoludní
Dátum: 2011-03-30
Poslanec: Solymos, László (MOST-HÍD)
Druh vystúpenia: Vystúpenie s faktickou poznámkou

Ďakujem pekne. Náš predseda pán Bugár keď vystupoval za klub, Most – Híd, používal často jedno slovíčko. A to bolo slovo nedôvera. A prvýkrát som počul vo vašom prejave, pani poslankyňa, dôveru voči národnostnej menšine. A ja ako člen takejto národnostnej menšiny, ako príslušník národnostnej menšiny si vysoko vážim ten váš postoj. Viete, ten zákon, ktorý tu máme na stole, nevznikal ľahko a vznikal po širokej diskusii s predstaviteľmi národnostných menšín na Slovensku. A my sme si vedeli predstaviť aj troška iný zákon, ale to, čo tu máme na stole, je kompromis. A veľmi dôležité je si uvedomiť jednu vec, že s tým kompromisom a s tým zákonom súhlasia aj predstavitelia týchto národnostných menšín. Ja si myslím, že v normálnej a vyspelej spoločnosti tento posledný argument by stačil na to, aby parlament s podporou úplnej väčšiny prijal takýto zákon. Ďakujem pekne.
3. schôdza NR SR - 2. deň - streda - B. popoludní
Dátum: 2010-08-04
Poslanec: Sulík, Richard (SaS)
Druh vystúpenia: Vystúpenie s faktickou poznámkou

Vážené poslankyne, vážení poslanci, poprosím vás dostaviť sa do rokovacej sály a budeme pokračovať o 2 minúty v rozprave. (Krátka prestávka.) (Po prestávke.) Poprosím ctené poslankyne a ctených poslancov, aby sa dostavili do rokovacej sály, budeme pokračovať v rozprave.
3. schôdza NR SR - 4. deň - piatok - A. dopoludnia
Dátum: 2010-08-06
Poslanec: Stanko, Július (KDH)
Druh vystúpenia: Vystúpenie s faktickou poznámkou

Milé dámy, vážení páni, keď si tak expresne osviežime históriu agrorezortu, tak po tých takých prvých búrlivých rokoch po novembri, nastalo obdobie ministrovania pána Koncoša a Baca v deväťdesiatych rokoch, kedy vlastne prioritou bolo to, aby sa manažment družstiev dostal k majetkom, k dvorom, zvieratám, aby cez konkurzné mafie jednoducho prišli k týmto veciam, aby odstavili ľudí od rozhodovacích procesov, aby ich odstavili od vzťahu k pôde. Dneska dokonca vidíme, že už aj bežní zamestnanci v tých podnikoch, ktoré vznikli na troskách družstiev, sú z iných dedín alebo ešte radšej z miest, aby ten vzťah sa pretrhol. Potom prišlo obdobie druhej vlády Mikuláša Dzurindu, keď sa spýtame bežného roľníka, ktoré obdobie bolo najlepšie, tak určite väčšina z nich, až na výnimky tých ideologicky zaťažených, povie, že toto bolo najlepšie obdobie. Vtedy sa naozaj reálne darilo. Teraz to posledné obdobie štyroch Mečiarových ministrov za štyri roky, tak vlastne bola to doba, keď mimo afér okolo pozemkov pod Tatrami sa neurobilo vôbec nič, keď jednoducho slovenský roľník ostal ako sirota. Ja som naozaj rád, že nadväzujeme na obdobie druhej vlády Mikuláša Dzurindu, a to v novom leveli, hlavne vo vzťahu k Európskej únii, v súčinnosti so všetkými novými členskými štátmi. Naozaj, v tomto priestore chceme urobiť všetko pre presadenie sa slovenského roľníka. A v tomto ja vidím vlastenectvo. Nie v spievaní hymny pred vyučovaním.
3. schôdza NR SR - 4. deň - piatok - A. dopoludnia
Dátum: 2010-08-06
Poslanec: Stanko, Július (KDH)
Druh vystúpenia: Vystúpenie s faktickou poznámkou

Milé dámy, vážení páni, slovenské poľnohospodárstvo je v súčasnosti v kríze, v akej nebolo možno od čias násilného združstevňovania. Sme v defenzíve vo všetkých ukazovateľoch, po rokoch konjunktúry v rokoch 2005 až 2006, keď, ozaj, náš roľník sa začínal mať dobre, tak prišli štyri roky tejto vlády. No a za tri roky sa vlastne vystriedali štyria ministri agrorezortu. Čiže, o akej koncepcii sa tam dalo hovoriť. Z toho prví traja sa venovali viac menej len pozemkom pod Tatrami a podobným témam. Naozaj sa nehovorilo ani o tom, ako zlepšiť podmienky nových členských štátov, ako skoordinovať naše kroky aj v rámci Európskej únie, aby sme eliminovali tie podmienky, ktoré máme, a práve naopak, za posledné dva roky, hlavne teda za posledný rok nastala doslova invázia zahraničných subjektov. Český minister poľnohospodárstva sa k tomu vyjadril aj napriek tomu, že, ako povedal, bol priateľ s ministrom Becíkom, že slovenský roľník sa jednoducho stáva paholkom na vlastnej pôde. Až ten posledný minister ako tak sa zbadal, že je ministrom agrorezortu, ale jeho kroky boli dosť zúfalé a nekoncepčné, ako napríklad zníženie DPH na predaj z dvora. My máme vo svojom programovom vyhlásení, že chceme tie podmienky v rámci Európskej únie upraviť tak, aby sme neboli diskriminovaní, s cieľom, aby sa dotácie vyrovnali v rámci starých a nových členských štátov, s cieľom absolútnej nuly pre celú Európsku úniu. Viem si síce predstaviť tie zahádzané tony paradajok po ulici vo francúzskych mestách, keď budeme chcieť nulu, ale jednoducho je to najlepšie, nie je to deformácia trhu. Jednoducho, chceme sa pobiť za slovenského roľníka a v tom ja vidím vlastenectvo.
8.schôdza NR SR - 2.deň - B popoludní
Dátum: 2010-11-04
Poslanec: Sulík, Richard (SaS)
Druh vystúpenia: Vystúpenie v rozprave

Pán Čaplovič, žiadam vás, aby ste tu v sále nevykrikovali. Pán Čaplovič, opustite, prosím vás sálu. Za dnes máte absenciu. Napíšem vám, opustite sálu. (Ruch v sále.) (Výkriky v sále.) Naštudujte si rokovací poriadok, keď narušuje, keď takýmto spôsobom narúša kľud v rokovacej sále, mám možnosť ho vykázať zo sály, pri vykázaní je to absencia. To si pozrite v rokovacom poriadku. Pán Blanár, takže skúsme to, ja som úplne kľudný, kto tu bol nekľudný, je pán Čaplovič. Som ho trikrát vyzval, trikrát som ho vyzval, aby tu nevykrikoval. Pán poslanec Senko, nech sa páči.
8.schôdza NR SR - 2.deň - A dopoludnia
Dátum: 2010-11-04
Poslanec: Sulík, Richard (SaS)
Druh vystúpenia: Vystúpenie v rozprave

Pokúsim sa. Tajná voľba je právo, nie povinnosť. Neexistuje, zopakujem, tajná voľba je právo a nie povinnosť. Nikoho, ja som nikoho nenútil, aby si fotil svoj lístok. Skrátka poslanci sa tak rozhodli. Ja som sa tiež tak rozhodol. Ja to spravím opäť. Neexistuje zákon, ktorý by mi toto zakazoval, lebo táto hra na prokurátora, na voľbu prokurátora je spojená s toľkými rôznymi zákulisnými ťahmi, hrami, že jednoducho ja som sa slobodne rozhodol, že si spravím fotku hlasovacieho lístku. Je to moje dobré právo. Neexistuje zákon, ktorý by mi toto zakazoval. Nikto z našich poslancov to robiť nemusí, keď nechce. Dobre? A teraz ešte jedna vec, páni, tajnosť voľby porušili aj tí ľudia, tí poslanci, ktorí fotili našich poslancov, ktorí im tam cez chrbát nahliadali, že čo tam robia. To je skutočné porušenie tajnosti voľby. (Potlesk.) Takže ja by som vás poprosil, pán Fico, nechajte každého voliť tak, ako uzná za vhodné. Ďakujem vám, pán predseda SMER-u.
5. schôdza NR SR-3. deň-štvrtok- B popoludní
Dátum: 2010-09-09
Poslanec: Sulík, Richard (SaS)
Druh vystúpenia: Vystúpenie v rozprave

Ďakujem pekne. Ctené panie poslankyne, ctení páni poslanci, celkom škoda, že táto zaujímavá debata čoskoro končí, ešte ju tak umelo predlžujem nejakou mojou výsadou teda, že môžem sa do rozpravy kedykoľvek prihlásiť. Ale aj vy budete mať tiež šancu s faktickými poznámkami. Chcem povedať pár vecí a potom ku koncu k vám, pán Maďarič, k tej vašej výzve. Tak najprv pán Čaplovič, toto je vrchol pokrytectva, čo ste tu povedali, že my nebudeme hlasovať za zrušenie imunity, lebo si počkáme na referendum. To hovoríte vy, čo vaša strana neodporúča vašim voličom sa toho referenda zúčastniť. Veď vy ste spravili všetko pre to, aby bolo neúspešné. A potom sa môžeme baviť o tom, kto je vlastne na vine, keď sa tu premrhá 7 mil. eur. Vravel pán Glváč, že Iveta Radičová mala prísť s návrhmi a veď ona sa mala snažiť o získanie vašich hlasov. Ale veď tuná ide predsa o nejaký vecný návrh. Veď ide o to, že zrušíme imunitu. Tak snáď nebudete ješitný a malicherný len za to, že neprišla pani premiérka? A teda vy ste teraz urazení, že nikto vás neoslovil. Veď na čo to riešite? Veď keď raz s tou vecou súhlasíte, keď to myslíte úprimne, že to chcete spraviť, tak to spravte, zahlasujte za to. Keď máte problém so sudcami, navrhnite ich vyňať a bude to. Takisto ten komplex problémov. Neviem, kto to povedal, že Krajcer jazdí s majákom. Ja teda pochybujem, že Krajcer jazdí s majákom. Ja som, čo som tie dva mesiace a tri dni vo funkcii predsedu parlamentu, nešiel s majákom ani raz. Ja dodržujem aj dokonca moji šoféri dodržujú aj pravidlá a podobne. A aký zmysel má, aký dôvod je spájať nejaký maják s imunitou? A preto opätovne vás vyzývam, páni poslanci, posledných pár minút máte na to, ja tu budem dovtedy čakať, keby ste to chceli náhodou spísať a pätnásti podpísať tu to rukou, veď to sú dve minúty. Treba len odvahu. Poďte do toho. Poďte, pozrite sa, sú tu kamery. Dnes večer to bude vo všetkých správach, že poslanci za Smer boli tí hrdinovia, ktorí nabrali odvahu a zrušili imunitu. Nám neostane nič iné, ako pritakávať, a potom uvidíme, čo sa stane. A neviem, pán Blanár alebo kto to, alebo pán Maďarič to povedal, že: "No referendum, musím povedať našim voličom od toho neviem čo." Keď dnes zrušíme imunitu, tak ja zajtra vyhlásim, že na toto referendum netreba ísť preto, lebo splnilo svoj účel (Potlesk.) a konečne dokopalo poslancov Národnej rady, aby si tú imunitu zrušili sami. Len pre informáciu vám chcem povedať, jedenástykrát sa za históriu slovenského parlamentu tu diskutuje o imunite. Jedenástykrát hráte divadlo pre občanov, pre voličov, raz jedni, raz druhí, že my chceme, ale nemôžeme, raz pani premiérka nám nedošlo pofúkať bobenko, inokedy som videl hentoho s majákom. Poďte do toho. Poďte, hrdinovia, tu vás vyzývam, keď máte odvahu, napíšte ten pitomý papier, vyjmeme tú sudcovskú imunitu von, dáte 90 hlasov spolu s nami, o 20 minút neskôr môžeme odhlasovať zrušenie poslaneckej imunity. Poďte! (Potlesk.)
6. schôdza NR SR-1. deň-streda- B popoludní
Dátum: 2010-09-08
Poslanec: Sulík, Richard (SaS)
Druh vystúpenia: Vystúpenie v rozprave

187. Pozdravujem kolegov, dúfam teda, že oceníte vecnú rovinu toho, čo idem teraz povedať, tým, že nevyvolá to opäť 15 faktických poznámok. No, dovolím si v podstate posledné slovo, keďže to poobedie bolo venované mne, tak dožičte mi tú radosť, prosím vás, možnože už naposledy. (Povedané so smiechom. Smiech v sále a potlesk.) Trošku ma, trošku ma, aj mňa trochu mrzí, že miestami som mal dojem, že debata bola o odvolávaní Svätopluka, ako povedal kolega Kaník. Je pravda, že začal s tým pán Maďarič, ja si myslím, že zbytočne v rámci tejto diskusie, ale musím povedať, že aj, aj od nás sa viacerí pridali k tomu. A chcel by som vás uistiť, a preto som si vlastne vypýtal slovo, v jednej veci. Určite si vypočujem aj... Takto, po prvé, nie som v tejto veci rozhodnutý, môžu vám to potvrdiť vaši kolegovia pán Jarjabek a Čaplovič. Po druhé, určite si vyžiadam alebo budem sa snažiť získať aj iné názory, konkrétne od dvoch spomínaných kolegov poslancov som si vyžiadal písomný názor, ktorý mám dostať zajtra. Takisto sa chcem stretnúť s pánom Kulichom ešte tento týždeň. Vravím vám, nie som rozhodnutý, trochu ma mrzelo, že sa to nieslo celé v duchu, že ja idem odstraňovať sochu. Ďalšiu vec, ktorú by som chcel povedať, ja nemám žiadne osobné účty na vybavovanie. Ja pána Kulicha ani nepoznám, dlho som o ňom nevedel, toto nie je môj, no chcem povedať, že biznis, ale to je ako oukej. (Povedané so smiechom a smiech v sále.) Čiže skúste, prosím vás... (Reakcia z pléna.) Ďakujem veľmi pekne, nie je mojou, kolega z MOST-u (smiech v sále), nie je mojou nosnou témou. Chcem vás teraz úplne vážne poprosiť, lebo to je okrem toho, že tu miestami teda si tu dávame do krvi, tak skúsme niekedy aj vecnú rovinu, chcem vás poprosiť, skúste mňa vnímať ako človek, ktorý sa objektívne bude snažiť v tejto veci rozhodnúť a nájsť riešenie, ktoré bude vyhovovať všetkým. Ja si tu nejdem na tejto soche účty vybavovať. Netvrdím, že vôbec si neviem žiadne, ale určite nie ohľadne tejto sochy. No, čo sa týka tých argumentov, samozrejme, odvolanie, zrejme bolo povedané všetko a ja chcem úplne na záver mojim kolegom každopádne sa poďakovať za podporu, bolo to pre mňa veľmi zaujímavé. Prvý zážitok, zhodou okolností dnes som presne dva mesiace v úrade a, samozrejme, že ako pán Mamojka a ešte aj jeho kolega poznamenali, s čím aj súhlasím, toto tu nie je na to, aby som sa učil štyri roky, ale požadujem pre seba tých 100 dní, čiže mám od môjho menovania ešte 40. Ja vám veľmi pekne ďakujem a, no, som rád, že zatiaľ žiadne faktické. Takže dovi. (Potlesk.)
6. schôdza NR SR-1. deň-streda- B popoludní
Dátum: 2010-09-08
Poslanec: Sulík, Richard (SaS)
Druh vystúpenia: Vystúpenie v rozprave

15. Oukej. Tak ja budem teda čítať ďalej. (Reakcia z pléna.) Nikdy ste... Oukej. Nikdy ste nepocítili, čo to znamená byť, reálne byť za niečo zodpovedný v zmysle, že niečo neurobíte, zlé rozhodnutie, a pocítite to na vašich príjmoch. Toto ste nikdy nezažili. Akékoľvek vaše zlé rozhodnutie neznamenalo pre vaše príjmy vôbec nič. A presne tak sme aj dopadli. Potom, ako ste sa podvodom dostali do parlamentu, napáchali ste na našej krajine obrovské škody preto, lebo ste nikdy nepocítili zodpovednosť za zlé rozhodnutie. Neverím, že po všetkom tomto dokážete pokojne správať. Možno ste niekedy hrozne dávno, na začiatku vašej kariéry, to mysleli úprimne s politikou. Ale zlyhali ste a stratili ste dávno svoje ideály. Nad tým sa, prosím, zamyslite skôr, než budete najbližšie hovoriť o hanbe. Na záver už len dve krátke poznámky ako reakciu na vystúpenie pána Fica. Referendum sme, tri, prepáčte, referendum sme podali pred voľbami, samozrejme, nemohli sme vtedy vedieť, že budeme súčasťou vlády, a predpokladám, že ako právnik, pán Fico, veľmi dobre viete, že keď je referendum raz podané, že už ho ovplyvniť nevieme. Druhá poznámka sa týka auta, na ktorom jazdím. Nemám len dve, mám až tri, tiež som prekvapený takýmto veľkým luxusom a plytvaním. A jeden z mojich prvých dotazov, keď som na túto pozíciu nastúpil, bolo, že som sa pýtal pána Lipšica ako ministra, pod ktorého spadá Úrad na ochranu ústavných činiteľov, či by najbližšie auto, ktoré sa bude nakupovať, mohlo byť Škoda Super B v cene do 40-tisíc eur a ja sa budem na ňom veľmi rád voziť a moji kolegovia ministri takisto. Žiaľ, dostal som od pána Lipšica odpoveď, že za vašej vlády bolo toľko áut nakúpených, že teraz sa najbližšie štyri roky nebudú kupovať vôbec žiadne. No a... (Smiech v sále a potlesk.) A úplne nakoniec len jedna poznámočka. Pán Fico, nespomínajte nabudúce moje protokolárne faux pas, lebo ja to viem robiť takisto vo vašom prípade. Ďakujem veľmi pekne. (Potlesk.)
3. schôdza NR SR - 3. deň - štvrtok - A. dopoludnia
Dátum: 2010-08-05
Poslanec: Sulík, Richard (SaS)
Druh vystúpenia: Vystúpenie v rozprave

Dobrý deň prajem. Rád by som reagoval na faktickú poznámku. Stálo ma to dva obedy a niekoľko hodín času, čo som sa snažil Jozefovi vysvetliť podstatu odvodového bonusu a fungovanie. A Jozef, jednoducho, mýliš sa, nie je to tak ako vravíš, je to ďaleko detailnejšie premyslené. Niektorí tvoji kolegovia to vedia, Ján Počiatek určite, Boris Zala, no a ja ti rád dovysvetlím všetky tieto otázky, lebo ty sa to skrátka zakaždým nanovo pýtaš a ja sa ti to snažím zakaždým vysvetliť, ale ešte raz. Odvody sa budú platiť z akéhokoľvek príjmu. To sa dá pochopiť, nie? Čo sa týka trestnoprávnej zodpovednosti, v programovom vyhlásení je to napísané veľmi dobre, to nemaj najmenšiu obavu. A čo sa dá, čo sa týka tej trestnoprávnej zodpovednosti, tá už niekoľko rokov existuje, len jednoducho sa neuplatňuje, ani vaša vláda ju neuplatňovala, platenie odvodov do Sociálnej poisťovne, neplatenie odvodov do Sociálnej poisťovne je už dnes trestným činom. (Ruch v sále.) No je. Dobre, tak toto...hádam to tu vieme nejakým spôsobom... pre vás nie... (Potlesk.) Poslednú poznámku k tým 600 miliónom euro, ktoré chýbajú v Sociálnej poisťovni. No, veď tento dlh tam zanechávate vy a tento dlh je preto taký veľký, lebo za štyri roky nebola pani Tomanová schopná zmeniť jedno číselko v § 63 zákona o sociálnom poistení, to je miera ako sa vnáša zásluhovosť do toho systému. Som to vravel včera. Ja patrím ku kritikom vlády Mikuláša Dzurindu a vravím, že veľká chyba bola reforma prvého piliera v rokoch 2002 až 2006, ale to, že vy ste s týmto nespravili najmenšiu nápravu v tomto systéme, to je vaša vina. A som veľmi prekvapený, že práve ľavicová vláda pripustila, aby štyri roky, každý rok po sebe o štyri percentuálne body, solidárnosť klesla, zásluhovosť stúpla. Tam naozaj stačilo jednu vetu zmeniť. Pani Tomanová, ja som vám to vtedy aj písal, aj vravel. A tu sa stala veľká škoda. Mohli sme ten deficit, mohol byť dnes menší. Ďakujem pekne. (Potlesk.)
18. schôdza NR SR - 10.deň - B. popoludní
Dátum: 2011-06-01
Poslanec: Somogyi, Szilárd (SaS)
Druh vystúpenia: Vystúpenie s faktickou poznámkou

186. Ďakujem, pán predseda. Pán poslanec Poliačik, ja by som chcel vás poprosiť, aby to odznelo zrozumiteľne, že strana Sloboda a Solidarita naďalej trvá na tom, to, čo si predsavzala v referende, že sme za redukciu počtu poslancov, nielen ostatných volených zborov, ale aj v Národnej rade Slovenskej republiky. A ak som dobre pochopil z vášho vystúpenia, tento návrh, tento poslanecký návrh predložený pánom Matovičom považujeme skôr za nepripravený z legislatívneho hľadiska. Ďakujem.
18. schôdza NR SR - 9.deň - A. dopoludnia
Dátum: 2011-05-31
Poslanec: Somogyi, Szilárd (SaS)
Druh vystúpenia: Vystúpenie s faktickou poznámkou

66. Ďakujem. Pán poslanec Maďarič, viem, pevne som presvedčený, že poznáte Ústavu Slovenskej republiky, len si myslím, že občas zapôsobí ako vaša selektívna pamäť alebo selektívne zabúdanie vtedy, keď hovoríte o tom, alebo dáte otázku, v čom sú dotknutí občania menšín alebo maďarskej menšiny. V tom sú dotknutí, že znova sa nepoužíva rovnaký meter. Kým kolektívne práva slovenského národa, o ktorom hovorí preambula slovenskej ústavy, že sú štátotvorným národom, ostávajú nedotknutými, práva osôb alebo občanov Slovenskej republiky, ktorí nepatria do slovenského národa, sa im práva zužujú, v tom. Ďakujem.
18. schôdza NR SR - 9.deň - A. dopoludnia
Dátum: 2011-05-31
Poslanec: Somogyi, Szilárd (SaS)
Druh vystúpenia: Vystúpenie s faktickou poznámkou

56. Ďakujem, pán predsedajúci. Citujem úvodnú vetu pána Blanára: "Pravdepodobne keby neboli také kroky Maďarska, ako zákon o dvojakom občianstve či preambula maďarskej ústavy, pravdepodobne by sme tu nemuseli dnes o tomto návrhu rokovať." Toľko pán Blanár. Čiže na Slovensku ideme zužovať práva národnostných menšín preto, lebo Maďarsko sa správa nevhodne, alebo v pozitívnom ponímaní, ak by Maďarsko sa správalo vhodne, nikoho by nenapadlo zúžiť práva maďarskej menšine na Slovensku. Čo je to, ak nie jasný príklad rukojemníctva? A to sa ešte vy ohradzujete, ako aj vážení predkladatelia voči tomu, že vaši spoluobčania nie sú rukojemníkmi vo vašom ponímaní? Pán Blanár, vy chcete odoberať kolektívne práva a zavádzate vo vašej dôvodovej správe pojem kolektívnej viny. Opakujem, vy chcete odoberať kolektívne práva a zavádzate znova pojem kolektívnej viny. Zdôraznili ste, že aj zahraničie sa vyslovilo kriticky na adresu maďarskej ústavy. Pripomínam vám, že aj Národná rada Slovenskej republiky tak urobila vo svojom vyhlásení. Čo by ste ešte potrebovali od Maďarov na Slovensku? Ďakujem.
18. schôdza NR SR - 9.deň - A. dopoludnia
Dátum: 2011-05-31
Poslanec: Somogyi, Szilárd (SaS)
Druh vystúpenia: Vystúpenie v rozprave

46. Ďakujem, ďakujem aj kolegom. Pán Podmanický, pán Blanár, v žiadnom prípade sa nepovažujem za predstaviteľa maďarskej menšiny na Slovensku, na to sú tu kolegovia zrejme zo strany MOST - HÍD, ale ja určite sa za takého predstaviteľa nepovažujem, takisto ako ani vás nepovažujem za predstaviteľov slovenského národa tu v tomto parlamente. Ja považujem vás za predstaviteľov vašich politických predsavzatí, ideí a myšlienok a takisto ako ostatní poslanci slovenskej národnosti nie sú, nemôžu si vyindifikovať alebo uzurpovať tento pojem, že predstavujú tuná alebo zastupujú celý slovenský národ, toto si dovolím aj vo vašom prípade takto ponímať. Pán kolega Madej, v 27. minúte svojho vystúpenia hovoril o potrebe prevencie s týmto návrhom, ktorý predkladáte, takže bude to možné skontrolovať. Ja si myslím, že ako návrhom, ktorý najmä aj jedine dotýka sa práv miestnej menšiny, vrátane najmä ako maďarskej menšiny, tak považujem, alebo naďalej trvám na tom, že aby ste vy prevenciu voči tejto menšine nerobili. Ďakujem vám veľmi pekne.
18. schôdza NR SR - 9.deň - A. dopoludnia
Dátum: 2011-05-31
Poslanec: Somogyi, Szilárd (SaS)
Druh vystúpenia: Vystúpenie v rozprave

38. Ďakujem za slovo, pán predseda. Vážené kolegyne, vážení kolegovia, možnože sa vám zdá byť prehnané, že vystupujem až tak často v menšinových témach, ale nakoľko okrem mňa niet ďalšieho poslanca maďarskej národnosti v sále, tak si dovolím znova reagovať pri tejto možnože pre niektorých ako menej závažnej téme. Mierne trocha strácam, kde je sever v tejto téme, ešte raz znova opakujem sever a nie juh, nakoľko napríklad v dnešnom vydaní Új Szó ma veľmi zdvorilo nazývajú ako mierne šibnutým, že zastupujem záujmy slovenskej komunity v Rajke namiesto toho, aby som sa venoval zrušeným školám s maďarským vyučovacím jazykom v Rusovciach. Na druhej strane tu v rozprave, alebo v predkladacej reči tohto návrhu, ja som si to spočítal, spojenie slov Ústava Maďarska odznelo 42-krát, vláda v Budapešti odznelo 16-krát, Viktor Orbán odznelo 3-krát a ideme riešiť práva tunajšej maďarskej menšiny. Takže ako fakt strácam orientáciu najmä pri tom, že aj navrhovatelia účelom tejto, tohto návrhu považovali alebo považujú reakciu na Ústavu Maďarskej republiky. Ja si myslím, že aj tí poslanci, ktorí sa považujú za zástupcov tejto menšiny tu na Slovensku, svoje stanovisko dali jasne najavo v piatok pri hlasovaní o vyhlásení nášho parlamentu k tejto ústave. Veľmi ma mrzí aj v mene predkladateľov, že táto menšina tu na Slovensku sa stáva, nechcem už používať to devalvované slovo, rukojemníkom týchto sporov, skôr by som nazval, stáva len súčasťou inventáru tohto štátu vo vyššom ponímaní a čisto len v mojom mene, čiže nie v strane, v mene našej strany, nie v mene tejto menšiny na Slovensku, čisto len v mojom mene si vyprosím, aby ste túto menšinu považovali za nejaký inventár alebo nejaký bacil, nakoľko tu ako hovoríte o nejakých prevenciách. A bol by som rád, keby ste prestali využívať, alebo skôr zneužívať postavenie týchto našich občanov v prospech vašich politických hrách(hier) . Ďakujem veľmi pekne za vašu pozornosť.